dbk.life

Top of the Pops - Farewell MTV Edition @ Lazareti
2025-12-13 22:00 - 2025-12-14 04:00 (Europe/Zagreb) | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Nakon duže pauze – vraća se Top of the Pops i to u subotu, 13.12., u klubu Lazareti!Čeka te eksplozija najvećih hitova: od bezvremenskih pop klasika, preko zlatnih R&B i hip-hop himni, pa sve do svježih dance bangera.
Ovu epizodu posvećujemo i oproštaju od legendarne MTV ere koja je odgojila generacije i iznjedrila sve ove hitove koje i danas obožavamo.Madonna, Michael Jackson, Nelly, Sean Paul, Lady GaGa, Katy Perry, Dua Lipa, The Weeknd… svi su na meniju ove plesne noći!Za dobru atmosferu brine rezident DJ Miro, koji pali miksetu već od 22:00 sata.

SAM U ELYX-A
2025-12-13 23:00 - 2025-12-14 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Karirani stolnjaci, najbolji balkanski hitovi i pola cijene do 01:00h. ✨
Subota je stvorena za ekipu, a ako i dođeš sam, nećeš takav otić. 😉

Radionica „Osvijetlimo blagdane“
2025-12-14 10:00 - 11:30 | Ljetnikovac Bunić – Kaboga, Dubrovnik, Croatia
Dubrovački muzeji organiziraju u Ljetnikovcu Bunić – Kaboga edukativno-kreativnu radionicu „Osvijetlimo blagdane“, koja će se održati 14. prosinca 2025. u 10 sati.

Radionica je namijenjena djeci i roditeljima te uključuje izradu glinenih svjetiljki po uzoru na rimske primjerke iz fundusa Arheološkog muzeja – Dubrovačkih muzeja. Sudionici će se kroz kratko uvodno predavanje upoznati s rasvjetom u antici i izgledom rimskih svjetiljki, nakon čega slijedi kreativni dio, ručno modeliranje i ukrašavanje gline. Trajanje radionice je oko dva sata, a sav potreban materijal bit će osiguran. Voditeljica radionice je: Sanja Pujo, konzervatorica – restauratorica Dubrovačkih muzeja

Broj mjesta je ograničen, a prijave se primaju na e-mail: radionice@dumus.hr

Program je realiziran u sklopu Dubrovačkog zimskog festivala.

Nordijsko-planinarski izlet Staza s pogledom poviše Zatona
2025-12-14 10:00 - 13:00 | Mali Zaton, Obala Stjepana Radića 52, Dubrovnik, Dubrovačko-neretvanska, 20235, Croatia
Dragi Nordijci i Rekreativci,Pozivamo vas na Nordijsko-planinarski izlet:Staza s pogledom poviše Zatona
Početak izleta: 10:00 h
Bulet 30A, HR-20235 DubrovnikDužina staze: cca 6 km, potrebno oko 2:30-3h, ovisno o brzini grupeUspon: 240 mnv po planinarskoj staziSilazak: po asfaltnoj cesti da se malo razgibamo sa štapovima. Participacija:Vođenje izleta i organizacija: 10 Eur po osobi
Prijave na:hikingdubrovnik@gmail.com
Cilj vođenog nordijskog hodanja/planinarenja je ugodno druženje, rekreacija i opuštanje uprirodi. Idealno za održavanje kondicije, punjenje baterija i upoznavanje novih ljudi.
Sudjelovanje preporučujemo svima koji:• imaju savladanu tehniku nordijskog hodanja ili razumnu razinu kondicije• žele boraviti u prirodi i aktivno provesti vrijeme
Nijedan izlet nije pretežak, tempo je prilagođen grupi, a naglasak je na uživanju
Napomena: Sudjelovanje je na vlastitu odgovornost.

ART SAJAM DUBROVAČKIH UMJETNIKA
2025-12-14 10:00 - 19:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Sajam na kojem imaš jedinstvenu priliku kupiti umjetnički rad lokalne umjetnice/lokalnog umjetnika i podržati zajednicu i naše kulturno nasljeđe.

#artsajam #umjetničkisajam #lokalniumjetnici #umjetnostdubrovnik #dubrovnik #art #umjetnost

POP-UP Radionica: Božićni terariji za djecu i roditelje
2025-12-14 10:30 - 12:30 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Tu smo da osluhnemo i ispunimo vaše želje , te stoga u nedjelju 14.12 ubacujemo poseban dodatni termin!
Na radionici ćete zajedno, kao tim, izraditi svoj mali božićni terarij – birat ćemo biljkice, dekorirati snježnim motivima i složiti mini zimsku priču u staklenci.

Radionica je zamišljena za djecu i roditelje zajedno.

Broj mjesta je ograničen!

Datum: 14.12
Vrijeme : 10:30
Mjesto: Terra Jungle studio / Babin kuk pored fontane
Cijena: 40 eura ( za oboje sudionika)

Prijaviti se možete u inbox ili na broj 0958521392

GKM Split: Zlatokosa
2025-12-14 11:00 - 12:00 | Kazalište Marina Držića, Pred Dvorom 3, Dubrovnik, 20000, Croatia
Zlatokosa ili Matovilka je priča o djevojčici koja je oteta roditeljima, zbog svojih posebnih čarobnih osobina. Njezina zlatna kosa može vratiti mladost, iscijeliti rane, izliječiti dušu. No, ta svojstva iskorištava zla vještica koja se djevojčici predstavlja kao majka kako bi njezine moći rabila samo za sebe. Djevojčicu pokušava spasiti hrabri princ. No, iako stvari krenu po zlu, na kraju Zlatokosa biva vraćena roditeljima te spasi život svojem princu. Na simboličnoj ravni ova priča govori o darovima, talentima i dobroti koje pojedinci posjeduju i koji moraju pripadati svima, a ne smiju biti korišteni u sebične svrhe. Također, čarobna svojstva koje ona ima rezultat su velike ljubavi koju su u nju utkali roditelji svojom željom da dobiju dijete. Time fabula posebno ističe veliku snagu ljubavi, roditeljske i partnerske, koja uvijek iznova proizvodi čuda.
Predstava je namijenjena djeci od 7 godina naviše i odrasle.

Advent Park Dubrovnik: Dječji program
2025-12-14 11:00 - 13:00 | Remiza, Vukovarska 40, Dubrovnik, Dubrovačko-neretvanska, 20000, Croatia
14/12/25
11:00 Parking bivše Remize/Vukovarska 36-40
Aster “Pčelice zujalice” i Medolino animatori
Dječji program

TONI, SARA I ČAROBNO SVJETLO
2025-12-14 14:00 - 15:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jedanaestogodišnji Toni rođen je s posebnim darom – on svijetli. Njegovi zabrinuti roditelji drže ga u kući ne bi li ga zaštitili od vanjskog svijeta. No, neposredno pred Božić, neobična djevojčica Sara doseli u njegovu kuću te naglavačke mijenja njegov svijet. Sa svojim posebnim blagom koje u sebi nose, stvaraju nevjerojatne slike i svjetove koje samo njih dvoje mogu vidjeti. Stoga se odlučuju uputiti na avanturističku potragu za izvorom mračnih čuperaka koji izvlače sunčevu svjetlost iz njihove kuće…

Božićna 3D Art radionica
2025-12-14 15:00 - 16:30 | Srebreno, Župa Dubrovačka, Vukovarska 46, Srebreno, Dubrovačko-neretvanska, 20207, Croatia
Pozivamo vas da se pridružite našoj božićnoj 3D Art radionici i pustite mašti da stvara najljepše blagdanske uspomene!

Vidimo se 14. prosinca 2025. od 15:00 do 16:30 na trgu ispred zgrade Općine, gdje ćemo uz kreativnost, dobro raspoloženje i blagdanski duh izraditi mala umjetnička djela.

Radionica je namijenjena djeci i mladima, a mjesta su ograničena, stoga se prijavite na vrijeme.

Napomena: Prijavu za maloljetnike mora ispuniti roditelj ili skrbnik.

ZOOTROPOLA 2 / Zootopia 2
2025-12-14 15:00 - 16:45 | Kino dvorana Visia, Poljana Paska Miličevića 3, Dubrovnik, 20000, Croatia
ZOOTROPOLA 2 – VRATILl SU SE ZEČICA IVA I LISAC NIKOLA!
Walt Disney Animation Studios predstavlja dugo očekivani nastavak Oscarom nagrađenoga filma iz 2016.
Pripremite se za još bržu, luđu i zabavniju utrku kroz grad u kojem je sve moguće! Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina. Utrka s vremenom, neočekivani saveznici i humor od kojeg će cijela dvorana brujati – ZOOTROPOLA 2 širi svoj svijet i podiže uloge: prijateljstvo će se naći na kušnji, a svaki korak otkriva novu tajnu

Dječji božićni party@Trg oružja
2025-12-14 15:00 - 17:00 | Trg oružja, Ul. Svetog Dominika 3, Dubrovnik, Dubrovačko-neretvanska, 20000, Croatia
Ove nedjelje na Trgu oružja grijemo srca najljepšom blagdanskom čarolijom, dječjim osmijesima. 🎄✨
U 15:00 h naše male zvjezdice iz dva vrtića izvest će svoje priredbe i unijeti radost u adventsko popodne.
Dođite, podržite ih i budimo zajedno dio njihovog posebnog trenutka. ❤️
#Festanica #Dubrovnik #AdventUDubrovniku #DubrovačkiZimskiFestival #BožićnaČarolija #DječjaRadost #Najmlađi #TrgOruzja

BOŽIĆNA ČAROLIJA SJEVERA / North: An Epic Journey of Friendship
2025-12-14 16:00 - 17:30, 2025-12-16 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Božićna čarolija sjevera je očaravajuća obiteljska pustolovina nadahnuta bajkom Hansa Christiana Andersena – Snježna kraljica. Smješten u veličanstvene krajolike Norveške, film spaja bajkovitu magiju, zadivljujuću vizualnost i dirljivu priču o hrabrosti, odanosti i snazi ljubavi — priču koja će ugrijati srca publike svih uzrasta.
U srcu ledene Norveške, gdje snijeg skriva i čuva tajne svijeta, djevojčica Gerda kreće na hrabro putovanje kako bi pronašla svog nestalog prijatelja Kaija — ne sluteći da ju iz sjenke promatra moćna Snježna kraljica i njezin zlokobni pomoćnik Louie. Na putu punom izazova i čuda, Gerda pronalazi neočekivane saveznike: gusku, konja, soba i dobrodušnu vješticu, a svaki korak vodi je bliže snijegom prekrivenom dvorcu u kojem Kai čeka svoje spasenje.

BOŽIĆNA MIŠOLOVKA / A Mouse Hunt for Christmas
2025-12-14 17:00 - 18:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Obitelj miševa zauzeta je pripremama za blagdane u svom ugodnom seoskom domu – sve dok ne stigne prava gradska obitelj koja traži miran bijeg od svakodnevnog života. Ali ovi odlučni miševi neće odustati od svog prostora bez borbe! Nizom pametnih trikova – treperenjem svjetala, misterioznim zvukovima grebanja i još mnogo toga – miševi započinju drzak obračun koji će vas natjerati da navijate za ove nestašne ‘štetočine’ do kraja!

Radionica terarij ispod bora
2025-12-14 17:00 - 19:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Pokloni koje sam napraviš imaju posebnu vrijednost

Na ovoj radionici imaš priliku napraviti terarij koji će ispod bora razveseliti nekoga tko ti je poseban – a naravno možeš ga pokloniti i sebi

Datum: 14.12
Vrijeme : 17:00
Lokacija : Terra Jungle studio / Babin kuk pored fontane
Cijena : 55 eura

Prijaviti se možeš u inbox ili na 0958521392

#dubrovnikevents #dubrovnikworkshops
#dubrovnikadvent #dubrovnikradionice #poklon #gift #specialgifts

GRINCHovanje na Lovrjencu!
2025-12-14 17:30 - 18:30 | Lovrijenac, Ul. od Tabakarije 29, Dubrovnik, Dubrovačko-neretvanska, 20000, Croatia
GRINCHovanje na Lovrjencu! -interaktivno glazbeno-scensko djelo za djecu-

Tekst i režija: Saša Božić u suradnji s Damirom Klemenićem
Izvedba: Damir Klemenić
Kostim: Ana Paulić
Maska: Maja Travinić
—
Prošle godine Grinch je, pod okriljem noći, ukrao dubrovačke običaje i odnio ih na Lovrjenac — ali naš Grad bio je spreman!
Stotine djece, roditelja i prijatelja okupile su se kako bi ga pjesmom, smijehom i toplinom srca odobrovoljili i podsjetili da su najvredniji darovi oni koje s ljubavlju dijelimo jedni s drugima.
Ove godine šuška se da ima isti plan… nadamo se da ste spremni!
ULAZ: besplatan

"KOLENDA KROZ DUBROVAČKA STOLJEĆA" s Vedranom Mezei
2025-12-14 18:00 - 19:00 | Samostan sv. Vićenca, Čelopeci, Čelopeci, Čelopeci, Dubrovačko-neretvanska, 20207, Croatia
U nedjelju, 14. prosinca 2025., Advent u Župi organizira predavanje pod nazivom Kolenda kroz dubrovačka stoljeća. Događaj će se održati u samostanu sv. Vićenca u Župi dubrovačkoj, s početkom u 18 sati, a ulazak je slobodan za sve posjetitelje.
Predavanje će održati Vedran Mezei, spisatelj i turistički vodič, a govorit će o povijesti ovog pučkog običaja te o blagdanima i ceremonijama koje su mu prethodile. Posebno će se osvrnuti na kolendavanje na širem dubrovačkom području s naglaskom na zanimljivosti iz Župe dubrovačke. Bit će riječi i o povijesnim događajima te osobama vezanim uz kolendu, kao i o njezinoj ulozi u očuvanju kulturnog identiteta našega kraja.

Slikarska radionica@Stara loza
2025-12-14 18:00 - 22:00 | Stara loza, Prijeko 22, Dubrovnik, Dubrovačko-neretvanska, 20000, Croatia
🎨 U nedjelju, 14.12., pridružite nam se na slikarskoj radionici u restoranu Stara Loza🤍
Uz čašu vina i ugodnu atmosferu otkrijte svoj kreativni trenutak.
Vidimo se u 18:00 ✨
#winteratstaraloza #dubrovnikwinterfestival #holidays ✨

GOSPODIN AZNAVOUR / Monsieur Aznavour
2025-12-14 19:00 - 21:15 | Kino dvorana Visia, Poljana Paska Miličevića 3, Dubrovnik, 20000, Croatia
Film prati život Charlesa Aznavoura od njegovih skromnih početaka kao sina armenskih izbjeglica u Parizu, preko njegovih početnih neuspjeha, do uspona u svijet francuske šansone. Kroz film se prikazuju ključni trenuci njegove karijere, uključujući suradnju s poznatim glazbenicima poput Édith Piaf i Pierre Rochea, te njegovu borbu za priznanje u glazbenoj industriji. Film također istražuje njegovu osobnu životnu priču, uključujući ljubavne veze i obiteljske odnose.

Teatar band@Trg oružja
2025-12-14 20:00 - 23:00 | Trg oružja, Ul. Svetog Dominika 3, Dubrovnik, Dubrovačko-neretvanska, 20000, Croatia
Svima dobro poznati; domaći,naši i izvrsni @teatarband_dbk
Sigurni smo da dobre zabave neće faliti ❤️🩷🎄🎶✨🍾
#dubrovnik #advent #festanica #winterindubrovnik #trgoružja #domajenajbolje

VJEČNOST / Eternity
2025-12-14 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Elizabeth Olsen, Miles Teller i Callum Turner predvode romantičnu fantaziju studija A24 o ljubavi koja nadilazi život – i samu vječnost.
U zagrobnom životu, gdje svaka duša ima samo jedan tjedan za odluku gdje će provesti vječnost, Joan (Elizabeth Olsen) suočava se s nemogućim izborom. Mora birati između muškarca (Miles Teller) s kojim je dijelila cijeli svoj život i svoje prve ljubavi (Callum Turner), koji je prerano umro i desetljećima čekao njezin dolazak.

Clay & Wine radionica@Korčula
2025-12-15 17:00 - 20:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Spoji kreativnost i uživanje!Pridruži nam se na jedinstvenoj Clay & Wine radionici, gdje spajamo modeliranje gline i čašu dobrog vina u savršen kreativni bijeg!Dođi sam/a ili povedi prijatelja – zabava je zagarantirana!
Broj mjesta je ograničen!Prijave na: dainesistudio@gmail.com
ili na broj 091 534 9940
Cijena: 35€ po osobi

Otvorenje izložbe | Grad, míri i nebeski nemiri
2025-12-15 19:30 - 21:00 | Palača Sponza, Dubrovnik, Stradun 2, Dubrovnik, Dubrovačko-neretvanska, 20000, Croatia
Otvorenje izložbeGRAD, MÍRI I NEBESKI NEMIRIAtrij palače Sponza
Autor fotografija: Pavuša BabarovićAutorica teksta: Irja Jerković

“Godina… vrijeme koje teče, poput oblaka koji plove. Nekad svijetli, nekad tamni. Nekad vedri, vretenasti, razigrani, nekad teški, kišni. Poput dobrih i loših dana koji se kroz godinu čovjekovu izmjenjuju. U kojima je pregršt uspona i padova.
I naše míre oblaci nekad grle, a nekad, napadaju kao teške, mračne sjene. A míri – postojani. Postojani u vremenu i prostoru. U mijeni vremena, oko njih putuju oblaci i smjenjuju se stoljeća. Njihova tiha snaga uvijek nas iznova opčinjava. A izradila ih je ljudska ruka. Mistične, bajkovite, čvrste i sigurne. I dogodila se bezuvjetna ljubav čovjeka i kamena. I ta baština, taj kamen, pomno slagan, i čuda prirode, sljubljuju se u najljepšem zagrljaju i u našu svakodnevicu unose ljepotu. Zato, povlašteni što nas na našem putu okružuju i prate ovakve slike, trebamo hoditi širom rastvorenih očiju, i, znati vidjeti. Jer naše su zidine nezasitne našeg pogleda, u svako doba dana i noći, u svako godišnje doba. Uvijek drukčije, uvijek čarobne. Ovisno o tome kako ih obasja Sunce ili Mjesec, kakav ih oblak dotakne, kakva se kiša niz njih slijeva ili ih pere morska pjena.
Budimo zahvalni, još jedne godine, ako i mi ostanemo tako postojani, ako nas na svom putovanju zaobiđu najopasniji oblaci. A takvih uvijek ima i uvijek će ih biti. Ali i tamni i bijeli nose svoje mijene. Važno je da naše „tvrđe“ postojano odolijevaju. Da je naš „kamen“ čvrst. Sljubljen i pomiren sa svim mijenama što ih vrijeme nosi. Baš kao što je to kamen dubrovačkih zidina. Jer, ljepota je u oku promatrača. Ljepota svega, i kamena, i míra, i neba i mora i ljudskog života. I svakog dana u kalendaru.
Prošlost uvelike oblikuje naše živote. Zato pripadamo tom kamenu. U genima nam je. Zato mu služimo. Jer, tu se provlači jedna posebna nit prošlosti, koja nas veže za ove míre. Ovo je more od davnine, hrid od davnine, tvrđa od davnine. Jednog dana i mi ćemo to biti. Davnina. Ostajemo u niti, neodvojivi dio toga kamena i mora.”
Irja Jerković
—
Pavuša Babarović u svom je radnom vijeku plovio kao časnik na brodu, nakon čega je radio u IT sektoru te u upravi Grada Dubrovnika. Fotografijom se bavi cijeli život. Do sada je imao šest, vrlo zapaženih, samostalnih i dvije skupne izložbe.
Irja Jerković je profesorica i spisateljica, autorica knjiga za djecu i odrasle. Nakon studija komparativne književnosti i filozofije, radila je u novinarstvu, nakon čega trajno zaposlena kao voditeljica školske knjižnice. Piše poeziju, prozu i književne osvrte. Njeno stvaralaštvo za djecu predstavljeno je i u inozemstvu, posebno izdanje za slijepu i slabovidnu djecu. Na Radio Dubrovniku već dugi niz godina priprema i vodi književnu emisiju za promicanje čitanja, ljubavi prema knjizi i baštini. Rođena, živi i radi u Dubrovniku.

Radionica dekoriranja kućice od medenjaka (za odrasle)
2025-12-16 18:00 - 20:00 | Terrajungle, Iva Dulčića 112, Dubrovnik, Dubrovačko-neretvanska, 20000, Croatia
Radionica dekoriranja kućice od medenjaka (za odrasle)

Pridružite nam se na blagdanskoj radionici gdje ćete ukrašavati već pripremljenu kućicu od medenjaka i naučiti sve male tajne izrade ovog tradicionalnog božićnog ukrasa.

Na radionici ćete:
Ukrašavati gotovu kućicu raznim jestivim dekoracijama i royal icing tehnikom
Upoznati se s načinom izrade tijesta i sastavljanja kućice
Dobiti provjeren recept za medenjake i royal icing
Ponijeti svoju gotovu, unikatno uređenu kućicu kući

Radionica je opuštena, edukativna i savršena za početak blagdanskog raspoloženja. Sve što trebate donijeti je dobra volja – mi ćemo se pobrinuti za ostalo!

Prijave za ovu radionicu primamo najkasnije do nedjelje 14.12 ( da bi stigli pripremiti dovoljan broj kućica)

Datum: 16.12.
Vrijeme: 18:00
Lokacija: Terra Jungle studio / Babin kuk pored fontane
Cijena: 55 eura

Prijaviti se možete u inbox ili na 0958521392

Kreativne radionice "Radost Božića"
2025-12-16 19:00 - 20:00 | Ogranak Lapad – Dubrovačke knjižnice, Ul. dr. Ante Starčevića 24, Dubrovnik, Dubrovačko-neretvanska, 20000, Croatia
𝑶𝒈𝒓𝒂𝒏𝒂𝒌 𝑳𝒂𝒑𝒂𝒅 (𝑨𝒕𝒍𝒂𝒏𝒕 𝑪𝒆𝒏𝒕𝒂𝒓, 1. 𝒌𝒂𝒕)

PRIGODNE PRIČAONICE I KREATIVNE RADIONICE

Pričaonice i kreativne radionice “Radost Božića” namIjenjene su djeci od četiri i više godina. Pričat ćemo prigodne priče i izrađivati iste takve ukrase ususret najradosnijem blagdanu u godini.
Radionice su namijenjene djeci od 4 godine pa nadalje
Prijave su obavezne na e-mail adresu: lapad@dkd.hr
9. 12. (utorak), 16. 12. (utorak)
19 sati

Retrospektivna izložba 'Slikarstvo Josipa Škerlja - crno i bijelo u boji'
2025-12-16 19:00 - 20:30 | Umjetnička galerija Dubrovnik / Museum of Modern Art Dubrovnik, Frana Supila 23, Dubrovnik, 20 000, Croatia
Umjetnička galerija Dubrovnik svoju obljetničku godinu završava retrospektivnom izložbom dubrovačkog akademskog slikara Josipa Škerlja pod nazivom ‘Slikarstvo Josipa Škerlja – crno i bijelo u boji’. Izložba će biti otvorena u utorak, 16. prosinca 2025. u 19 sati u Umjetničkoj galeriji Dubrovnik.Autor izložbe, Antun Karaman u izložbenom katalogu za Škerljev rad, između ostalog, zapisuje:‘Osjetljivim okom Škerlj neprestano gleda svjetove u sebi i oko sebe – gleda u svjetove svoje i naše, jer svačiji je život jednako vrijedan pažnje (i jedno je od bezbrojnih sidrišta njegovih misli). Sve što vidi i pritom osjeća njegovo je (moguće) zaklonište, azil, ponekad i prvi glas… A sve doživljeno u svojim će slikama (i u svojim stihovima) spontano, neobuzdano i bezrezervno raščlaniti, pa raščlanjeno ponovo stegnuti i na samo sebi svojstven način čvrstim nitima emocija i misli odmjereno i poneseno povezati. „Bremena“ života, terete i tjeskobe, i ugode i boli, i terete napetosti struna svih (dobrih i loših) životnih niti, Škerlj nastoji ublažiti, učiniti prihvatljivijim, iskazati ih simbolikom boje i osebujnom stilizacijom oblika koje poetski, i crtežom i bojom, nenametljivo kiti…’.Kustosica izložbe je Ivona Šimunović, kustos pedagog Umjetničke galerije Dubrovnik.Retrospektivnom izložbom Škerljevih slika u Umjetničkoj galeriji Dubrovnik, na kojoj će biti izloženo više od 150 djela, želi se kroz kritičku obradu i valorizaciju ukazati na vrijednost i značenje opusa jednog od istaknutih, i još uvijek vrlo aktivnih dubrovačkih umjetnika. Odabirom radova iz svih faza umjetnikovih 60 godina stvaralaštva, izložba potvrđuje ne samo Škerljev slikarski vitalizam i njegove vrijednosti, već ukazuje i na jednu od važnijih likovnih epizoda u dubrovačkom slikarskom stvaralaštvu.Izložba Josipa Škerlja u Umjetničkoj galeriji Dubrovnik ostat će otvorena do 1. ožujka 2026. godine.
Biografija:Josip Škerlj rodio se u Dubrovniku 1941. godine, gdje je završio osnovnu i srednju školu. Prve ozbiljnije slikarske poduke primio je u krugu umjetnika koji su se okupljali oko Koste Strajnića, likovnog poslenika koji je mentorski ustrajno radio s velikim brojem mladih dubrovačkih umjetnika.Po završetku Akademije likovnih umjetnosti u Zagrebu, Škerlj se vratio u Dubrovnik, gdje se zaposlio kao nastavnik likovne kulture u osnovnoj školi. Kao prosvjetni djelatnik je, usput slikajući i za sebe, radio sve do umirovljenja 2006. godine.Prvu samostalnu izložbu ostvario je u Splitu 1968. godine u Salonu Matice hrvatske; nakon nje slijedile su brojne druge izložbe u Hrvatskoj i inozemstvu. U svom stvaralaštvu, osim slikarstvom bavio se i pisanjem (poezija i proza) te scenografijom. Objavio je nekoliko knjiga pjesama i pripovijedaka namijenjenih odraslima i djeci.Za svoj rad dubrovački umjetnik je dobio brojne nagrade među kojima su i Odličje Danice hrvatske s likom Marka Marulića, Nagrada Grada Dubrovnika za likovna ostvarenja, Nagrada Dubrovačko-neretvanske županije… Josip Škerlj živi i radi u Dubrovniku.
Fotografija: Gradska luka, 1967. ulje na platnu, Josip Škerlj

Plesna produkcija: Čarobni advent
2025-12-16 19:00 - 20:30 | Kazalište Marina Držića, Pred Dvorom 3, Dubrovnik, 20000, Croatia
Plesna produkcija “Čarobni Advent”, u organizaciji Plesno rekreacijskog studia Dubrovnik i Mažoretkinja Grada Dubrovnika.

Dub pub opći kviz@Advent na Vojnoviću
2025-12-16 19:00 - 23:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Dragi kvizaši, u pauzi od dva ligaška petka, pozivamo vas u utorak, 16.12. na još jedan opći kviz, koji priređujemo u adventskoj atmosferi Studenskog doma!

Vrijedne nagrade, sjajna atmosfera, iće i piće, a ulaz besplatan!!
Dakle za ovaj kviz NEMA KOTIZACIJE, sve što trebate napraviti je prijaviti se ekipi iz Studentskog centra na broj moba:
0995280647

Broj mjesta je ograničen, vidimo se!

Koncert Giuliano & Diktatori@Advent u Orebiću
2025-12-16 20:00 - 23:30 | Trg Mimbelli, Orebić
16.12. Koncert Giuliano & Diktatori
20:00 /Trg Mimbelli, Orebić
